ພວກຊາວໜຸ່ມລາວ ມີໂອກາດ ທີ່ບໍ່ເຄີຍມີ ມາກ່ອນ ແຕ່ຈະຕ້ອງ 'ລົງເຮັດວຽກຕົວຈິງ' 
ທ່ານປະທານາທິບໍດີ ໂອບາມາ ໄດ້ກ່າວວ່າ ທ່ານຫວັງວ່າ ຜູ້ນຳສະຫະລັດຄົນຕໍ່ໄປ ຈະສືບຕໍ່ ການພົວພັນ ທີ່ເພີ່ມຂຶ້ນຂອງທ່ານ ກັບຂົງເຂດເອເຊຍປາຊີຟິກ.
ປະທານາທິບໍດີ ສະຫະລັດ ທ່ານບາຣັກ ໂອບາມາ ໃນວັນພຸດມື້ນີ້ ໄດ້ກ່າວຕໍ່ບັນດາພວກ ຊາວໜຸ່ມ ທີ່ໄດ້ໄປເຕົ້າໂຮມກັນ ຢູ່ລາວ ຈາກທົ່ວເຂດເອເຊຍຕາເວັນອອກສຽງໃຕ້ ວ່າ ມັນບໍ່ພຽງພໍ ທີ່ຈະໄຝ່ຝັນເທົ່ານັ້ນ ກ່ຽວກັບແຜນການຂອງພວກເຂົາ ສຳລັບອະນາຄົດ ແຕ່ວ່າ ພວກເຂົາເຈົ້າຈະຕ້ອງ ໃນການຕອບຄຳຖາມ ພວກຄົນທີ່ເຂົ້າຮ່ວມ ແບບມ່ວນຊື່ນ ຂອງໂຄງ ການລິເລີ້ມຜູ້ນຳ ຊາວໜຸ່ມເຂດເອເຊຍຕາເວັນອອກສຽງໃຕ້ຫຼື YSEALI ທີ່ອຸປະຖຳໂດຍສະຫະລັດ ທ່ານ ປະທານາທິບໍດີ ໂອບາມາ ໄດ້ກ່າວວ່າ ພວກຄົນໜຸ່ມນ້ອຍ ໄດ້ເປັນກະແຈແຫ່ງຄວາມ ກ້າວໜ້າ ແລະ ການພັດທະນາ ອີງຕາມປະຫວັດສາດ ທ່ານໄດ້ເນັ້ນຢ້ຳ ເຖິງຄວາມ ຈຳເປັນໃຫ້ປະເທດທັງຫຼາຍ ປັບປຸງມາດຕະຖານການສຶກສາ ແລະ ເຮັດໃຫ້ແນ່ໃຈ ວ່າ ຄວາມກ້າວໜ້າເຫຼົ່ານັ້ນ ທີ່ໄດ້ມາ ແມ່ນປະກອບດ້ວຍພວກແມ່ຍິງ ແລະ ບໍ່ພຽງແຕ່ຜູ້ຊາຍ ທ່ານໄດ້ກ່າວວ່າ ໃນການຕອບຄຳຖາມຕ່າງໆ ຈາກພວກຜູ້ຊົມ ທ່ານປະທານາທິບໍດີ ໂອບາມາ ໄດ້ກ່າວວ່າ ທ່ານຫວັງວ່າ ຜູ້ນຳສະຫະລັດຄົນຕໍ່ໄປ ຈະສືບຕໍ່ ການພົວພັນທີ່ເພີ່ມຂຶ້ນຂອງທ່ານ ກັບຂົງ ເຂດເອເຊຍປາຊີຟິກ ແລະ ວ່າ ທ່ານເຊື່ອວ່າ ລັດຖະສະພາ ຈະຮັບຜ່ານຂໍ້ຕົກລົງການຄ້າ ພາຄີຂ້າມມະຫາສະໝຸດປາຊີຟິກ ທ່ານຍັງໄດ້ ພະຍາຍາມຊັກຊວນ ໃຫ້ມອງເຫັນເຖິງຜົນປະໂຫຍດຂອງການມີປະຕິສຳພັນ ກັບຄົນທີ່ມີວັດທະທຳທີ່ແຕກຕ່າງກັນ ອັນເປັນທາງໜຶ່ງ ເພື່ອທີ່ຈະສືບຕໍ່ຮຽນຮູ້ ແລະ ເນັ້ນ ໃຫ້ເຫັນ ເຖິງຄວາມຈຳເປັນທີ່ຈະຕ້ອງໄດ້ເຄົາລົບນັບຖືຜູ້ຄົນ ຜູ້ທີ່ມີຄວາມເຊື່ອຖື ແລະ ຖານະພື້ນຖານ ທີ່ແຕກຕ່າງກັນ ປະທານາທິບໍດີ ໂອບາມາ ໄດ້ກ່າວອີກວ່າ ປະທານາທິບໍດີກ່າວຕໍ່ພວກຜູ້ຊົມວ່າ ທ່ານມີແຜນທີ່ຈະສືບຕໍ່ເຮັດວຽກກັບພວກຊາວໜຸ່ມຫລັງຈາກທ່ານອອກບຳນານແລ້ວ ປະທານາທິບໍດີໂອບາມາ ເດີນທາງມາລາວ ເພື່ອພົບປະກັບບັນດາຜູ້ນຳຂອງສະມາຄົມ ອາຊຽນ ແລະໃຫ້ການຄ້ຳປະກັນວ່າ ຍຸດທະສາດ ການສ້າງຄວາມກ້ຳເກິ່ງຄືນໃໝ່ຂອງ ສະຫະລັດໄປສູ່ເຂດເອເຊຍນັ້ນ ແມ່ນຍຸດທະສາດໄລຍະຍາວ ໃນຕອນເຊົ້າວັນພຸດມື້ນີ້ ປະທານາທິບໍດີໂອບາມາກ່າວວ່າ ສະຫະລັດມີພັນທະທາງດ້ານສິນທຳແລະມະນຸດສະທຳ ທີ່ຈະຕ້ອງໃຫ້ການສະໜັບສະໜຸນຕໍ່ການເກັບກູ້ລະເບີດ ທີ່ກຳລັງສະຫະລັດໄດ້ຖິ້ມລົງໃສ່ປະເທດລາວໃນສະໄໝສົງຄາມຫວຽດນາມ ມີລະເບີດລູກຫວ່ານຫຼາຍເຖິງ 80 ລ້ານລູກ ບໍ່ໄດ້ລະເບີດ ຊຶ່ງໄດ້ຢັ່ງຢາຍຢູ່ຕາມທົ່ງໄຮ່ທົ່ງນາ ແລະຕາມໝູ່ບ້ານຕ່າງໆ ແລະ ແຕກຂຶ້ນໃນເວລາຕໍ່ມາ ທີ່ໄດ້ສັງຫານຫຼືເຮັດໃຫ້ມີຜູ້ບາດເຈັບຫຼາຍເຖິງ 20 ພັນຄົນ ປະທານາທິບໍດີໂອບາມາກ່າວເຖິງຜົນກະທົບຂອງລະເບີດດັ່ງກ່າວ ໃນຂະນະທີ່ທ່ານໄປຢ້ຽມສູນຟື້ນຟູອົງຄະທຽມ ທີ່ນະຄອນວຽງຈັນ ບ່ອນທີ່ ໄດ້ໃຫ້ການປິ່ນປົວ ແລະ ຟື້ນຟູພວກ ທີ່ລອດຊີວິດມາໄດ້ຈາກລະເບີດທີ່ບໍ່ທັນແຕກ